КъБР-м и Iэтащхьэр хэтащ «Мариинский — Владикавказ» Япэ Дунейпсо Кавказ фестивалыр къыщызэIуахым
Владикавказ щекIуэкIащ «Мариинский — Владикавказ» Япэ Дунейпсо Кавказ фестивалыр. Ар гуфIэгъуэкIэ къыщызэIуахым хэтащ Къэбэрдей-Балъкъэрым и Iэтащхьэ КIуэкIуэ Юрий.
Къызэхуэсахэм хъуэхъу псалъэкIэ захуигъэзащ Урысей Федерацэм и Правительствэм и УнафэщIым и къуэдзэ Голодец Ольгэ.
Макъамэ форумым къыщIидзащ Гергиев Валерий и унафэм щIэт Мариинскэ театрым и Симфоническэ оркестрым, пианист цIэрыIуэ Мацуев Денисрэ Кавказ Ищхъэрэм зэфIэкI зиIэ и инструменталистхэмрэ дэщIыгъуу. Абыхэм яхэтт Темыркъан Юрий и цIэр зезыхьэ гъуазджэхэмкIэ школым и гъэсэн Къэбэрдей-Балъкъэрым щыщ ЩоджэнцIыкIу Iэсхьэд (фортепианэ).
Оперэ, балет пщыхьэщхьэ инхэмкIэ фестивалыр иухынущ фокIадэм и 29-м.
КъБР-м и Iэтащхьэмрэ Правительствэмрэ я пресс-IуэхущIапIэ.
